open-index/open-wikipedia-markdown huggingface dataset:
Lambeth Bridge

**Lambeth Bridge** je most pre cestnú a pešiu dopravu cez rieku Temža v Londýne medzi Westminster Bridge a Vauxhall Bridge.

Konštrukcia súčasného mosta je tvorená piatimi kovovými oblúkmi a je dielom Georgea Humpfreysa. Most bol otvorený 19. júla 1932 kráľom Jurajom V. Je vybavený štyrmi jazdnými pruhmi vedúcimi z kruhového objazdu blízko severného konca do ďalšieho kruhového objazdu na južnom nábreží. 

Pôvodnou konštrukciou bol visutý most dlhý , navrhnutý Petrom Williamom Barlowom. Bol otvorený roku 1862 a za jeho prejazd sa vyberalo až do roku 1879 mýto. Pochybnosti o jeho nosnosti však skoro po jeho otvorení viedli k zákazu jazdy konských povozov, takže bol takmer výhradne používaný len pre chodcov. V čase keď jeho správu prevzal Metropolitan Board of Works bol most silno skorodovaný.

Na východnej strane mosta v Lambethe sa nachádza Lambethský palác, *Albert Embankment*, *St. Thomas' Hospital* a *International Maritime Organization*. Na západnej strane vo Westminsteri sa nachádza *Thames House* (centrála MI5), *Horseferry House* (ústredie Národného skušobného ústavu), *Clelland House*, *Abel House* (centrum Kráľovskej väzenskej služby), Millbank Tower a Tate Britain. Westminsterský palác je neďaleko odtiaľ na sever.

## Referencie

## Externé odkazy
* 
* 1862 Lambeth Bridge v databáze *Bridgemeister*

Kategória:Mosty v Londýne
Kategória:Oceľové mosty
Kategória:Oblúkové mosty
Kategória:Cestné mosty v Anglicku
Kategória:Architektúra z 1932
Kategória:Mosty cez Temžu
Alexandr Alexandrovič Vesnin

**Alexandr Alexandrovič Vesnin** (; * 16. máj 1885, Jurievec – † 7. september 1959, Moskva) bol ruský architekt, tvoriaci v rokoch 1923 – 1934 v duchu konštruktivizmu.

## Životopis
Bol jedným zo  štyroch detí (traja bratia a  sestra). Ich otec vlastnil pivovar a  pálenicu v  centre ruského mesta Jurievec. Po absolvovaní strednej školy v Moskve, pokračuje v roku 1912 v štúdiu na Technickom inštitúte v  Petrohrade. Období od  1907 do  1911 navštevoval maliarsky ateliér J. Zionglinskeho a  K. Juona. V  rokoch 1912 – 1913 pracoval v ateliéri Vladimira Tatlina. Spolu so svojimi bratmi Leonidom a Viktorom patrili medzi vedúce osobnosti konštruktivistickej architektúry v  Rusku. Alexandr Vesnin nepôsobil len ako architekt, bol aj divadelným návrhárom, maliarom, grafikom, tvoril plagáty a  obaly kníh. Ako maliar sa so  svojimi návrhmi zúčastnil výstavy konštruktivizmu 5x5=25 v roku 1921 v Moskve a putovnej výstavy umelcov RZFSR v Amsterdame, Benátkách a v Ríme v  roku 1922.
Od  roku 1921 bol profesorom na  VchUTEMAS. Popritom pracoval v  spolku INChUK (1921 –. 1924) a  architektonickej skupine LEF. Spolu s Moisejom Ginzburgom bol vodcom konštruktivistickej skupiny OSA v  rokoch 1925 – 1931 a  šéfredaktorom časopisu SA – súčasná architektúra. 

## Dielo

* 1922 – 1923 Palác práce, Moskva (3. cena súťaže)
* 1923 Ľudový dom V. I. Lenina, Ivanov (2. cena súťaže)
* 1924 Projekt Leningradska Pravda, Moskva (1. cena súťaže)
* 1924 Budova akciovej spoločnosti Arcos (1. cena súťaže)
* 1924 Letecký hangár pre ODVF, projekt
* 1925 Centrálny telegrafický ústav, Moskva
* 1926 – 1928 Obchodný dom Mostorg, Moskva
* 1928 – 1930 Pracovné kluby v Baku
* 1928 Dom priemyslu, Sverdlovsko (súťažný návrh)
* 1928 – 1929 Knižnica V. I. Lenina, Moskva (súťažný návrh)
* 1931 Divadlo masových predstavení, Charkov (získal najvyššiu cenu medzinárodnej súťaže)
* 1930 – 36 Lichačevov palác kultúry, Moskva
* 1931 – 1932 Palác Sovietov, Moskva
* 1931 – 1937 Kultúrny dom Proletárskeho obvodu Lichačoveho automobilového závodu, Moskva (projekt bol na základe súťaže čiastočne realizovaný)
* 1931 – 1937 Palác kultúry, Moskva
* 1934 Projekt komisariátu ťažkého priemyslu

## Literatúra
* Kroha, J –. Hrůza J.: Sovětská architektonická avantgarda. Praha, Odeon 1973
* Chan –. Magomedow., S. O.: Pioniere der sowjetischen architektur. Dresden, Der Kunst 1983
* http://eng.archinform.net/arch/8971.htm 
* http://www.biografija.ru/show_bio.aspx?id=17611 

Kategória:Sovietski architekti
Kategória:Ruskí architekti
Kategória:Ruskí maliari
Kategória:Ruskí grafici
Kategória:Moderná architektúra
Kategória:Súrodenci v architektúre
Kategória:Pochovaní na Novodievčom cintoríne
Blackfriars Railway Bridge

**Blackfriars Railway Bridge** je železničný most cez rieku Temža v Londýne medzi Blackfriars Bridge a Millennium Bridge.

Prvý most, navrhnutý Josephom Cubittom pre *London, Chatham and Dover Railway*, tu bol otvorený roku 1864. Masívne stĺpy podopierali mostnú konštrukciu, ktorá niesla železničnú trať. Konštrukcia mosta však bola príliš slabá na to, aby uniesla moderné železničné súpravy, a tak z mosta ostali len stĺpy.

Druhý most, pomenovaný *St Paul's Railway Bridge*, bol postavený o niečo nižšie po prúde rieky a bol otvorený roku 1886. Autormi návrhu boli John Wolfe-Barry a Henry Marc Brunel a je vyrobený z ocele. Potom, čo bola roku 1937 stanica *St Paul's* premenovaná na *Blackfairs*, bol premenovaný aj most.

V rokoch 2009 – 2012 prebiehala rekonštrukcia mosta ako súčasť projektu Thameslink Programme. Súčasťou rekonštrukcie mosta bolo predĺženie stanice metra *Blackfriars* na most, výstavba strechy tejto stanice, umiestnenie 4400 solárnych panelov na strechu a rozšírenie mosta smerom k Battersea Bridge. Rad pylónov pôvodného mosta, ktorý bol najbližšie k dnešnému, bol zabudovaný do rozšírených pylónov. Solárne panely zásobujú elektrickou energiou železničnú stanicu Blackfriars a vďaka nim je Blackfriars Railway Bridge najväčší most sveta poháňaný slnečnou energiou.

Súbor:Blackfriars Railway Bridge.jpg|Prvý most
Súbor:Blackfriars Railway Bridge, River Thames, London, England.jpg|Druhý most pred rekonštrukciou


## Referencie

## Iné projekty

## Externé odkazy
* 
* 

## Zdroj

Kategória:Mosty v Londýne
Kategória:Oceľové mosty
Kategória:Oblúkové mosty
Kategória:Železničné mosty v Anglicku
Kategória:Architektúra z 1886
Kategória:Mosty cez Temžu
Southwark Bridge

**Southwark Bridge** je most cez rieku Temža medzi Millennium Bridge a Cannon Street Railway Bridge spojujúci Southwark a City. Autormi jeho návrhu sú Ernest George a Basil Mott a jeho výstavba prebiehala v rokoch 1913 – 1921. Bol otvorený 6. júna 1921. Most vlastní a prevádzkuje *Bridge House Estates* – dobročinný fond spravovaný Corporation of London.

Pôvodný most na tomto mieste bol otvorený roku 1819 a jeho autorom bol John Rennie. Jeho hlavné rozpätie s dĺžkou  bolo najdlhším liatinovým oblúkovým rozpätím v dejinách a dodnes nebolo prekonané.

Most sa občas prezýva most *parkovisko*, pretože vodiči autokarov ho používajú pre zaparkovanie svojich vozidiel. Pod mostom na južnej strane sa nachádzajú staré schody, ktoré boli používané prevážačmi, ktorí v týchto miestach priväzovali svoje lode a čakali na zákazníkov. Blízko južného konca mosta sa nachádza Tate Modern, *Clink Prison Museum* a sídlo Financial Times. Pri severnom konci mosta sa nachádza stanica metra Cannon Street (Circle Line, District Line).

Súbor:Southwark Bridge, from Bank Side - Shepherd, Metropolitan Improvements (1828), p251.jpg|Pôvodný most


## Referencie

## Externé odkazy
* 
* 

## Zdroj

Kategória:Mosty v Londýne
Kategória:Oceľové mosty
Kategória:Oblúkové mosty
Kategória:Cestné mosty v Anglicku
Kategória:Architektúra z 1921
Kategória:Mosty cez Temžu
Chelsea Bridge

**Chelsea Bridge** je samonosný visutý most pre cestnú a pešiu dopravu cez rieku Temža v Londýne medzi Grosvenor Bridge a Albert Bridge. Súčasná podoba mosta, náhrady pôvodného mosta stojaceho na rovnakom mieste, je dielom G. Tophama Foresta. Most bol otvorený 6. mája 1937.

Pôvodný most bol visutý most dlhý asi  s hlavným rozpätím dlhým asi . Autorom jeho návrhu bol Thomas Page. Stavba tohoto mosta sa začala roku 1851 a bol otvorený 28. marca 1858. Na moste sa vyberalo mýtne až do roku 1879.

Severný koniec mosta vytvára hranicu medzi Pimlico a Chelsea. Royal Chelsea Hospital sa nachádza na severozápad od neho. Pri južnom konci mosta sa nachádza Nine Elms na východ a Battersea na západ. Elektráreň Battersea sa nachádza na juhovýchode, zatiaľ čo Battersea Park na juhozápade.

Súbor:ILN Chelsea Bridge.jpg|Starý Chelsea Bridge, 1858


## Referencie

## Externé odkazy
* 
* Chelsea Bridge (1858) v databáze *Bridgemeister*
* Chelsea Bridge (1973) v databáze *Bridgemeister*

## Zdroj

Kategória:Mosty v Londýne
Kategória:Oceľové mosty
Kategória:Visuté mosty
Kategória:Architektúra z 1937
Kategória:Cestné mosty v Anglicku
Kategória:Mosty cez Temžu
Aristipp

**Aristipp** môže byť:
*Aristippos
*román autora menom Christoph Martin Wieland, pozri Aristipp (Wieland)
Cannon Street Railway Bridge

**Cannon Street Railway Bridge** je most cez rieku Temža v Londýne medzi mostami Southwark Bridge a London Bridge. Je určený pre železničnú dopravu do stanice Cannon Street na severnom brehu rieky. Pôvodne sa volal *Alexandra Bridge* po Alexandre Dánskej, manželke kráľa Eduarda VII..

Cannon Street Railway Bridge navrhli John Hankshaw a John Wolfe Barry pre *South Eastern Railway*. Výstavba trvala tri roky a most bol otvorený roku 1866. Pôvodný most bol tvorený piatimi oblúkmi posadenými na liatinových dórskych stĺpoch. Krátko po otvorení, v rokoch 1886 až 1893, bol Francisom Bradym rozšírený a v rokoch 1979 až 1982 bol renovovaný. Pri tejto rekonštrukcii boli odstránené niektoré ornamentálne ozdoby a most má od tej doby civilnejší vzhľad.

## Referencie

## Externé odkazy

## Zdroj

Kategória:Mosty v Londýne
Kategória:Oceľové mosty
Kategória:Trámové mosty
Kategória:Železničné mosty v Anglicku
Kategória:Architektúra z 1866
Kategória:Mosty cez Temžu
Tracker (Linux)

**Tracker** je vyhľadávací systém pre Linux a iné UNIXové systémy napísaný v C. Umožňuje používateľom hľadať dokumenty podobným spôsobom ako Spotlight v Mac OS X alebo Google Desktop pod Microsoft Windows.

Nautilus podporuje aj Tracker aj Beagle.

## Externé odkazy

* Tracker domovská stránka
Tracker

**Tracker** môže byť:
* softvérový "music-sequencer", pozri tracker (hudba)
* vyhľadávací systém pre Linux a unixové systémy, pozri Tracker (Linux)
* centrálny server pre torrent, pozri BitTorrent#Tracker
Desktopové vyhľadávanie

**Desktopové vyhľadávanie** (angl. desktop search) je činnosť/súhrnné označenie vyhľadávacích nástrojov, ktoré prehľadávajú používateľove vlastné súbory, na rozdiel od vyhľadávania na Internete. Tieto nástroje sú navrhnuté pre vyhľadávanie informácií na používateľovom PC, vrátane histórie prehliadača, emailových archívov, textových dokumentov, zvukových súborov, obrázkov a videa.

Jednou z hlavných výhod programov pre desktopové vyhľadávanie je to, že výsledky hľadania sú dostupné v priebehu niekoľko sekúnd od zadania dotazu.

## Technológie
Desktopové vyhľadávacie stroje budujú a udržujú indexové databázy pre dosiahnutie primeranej výkonnosti pri prehľadávaní viacerých gigabajtov údajov. Indexovanie sa väčšinou vykonáva keď počítač nie je zaťažený a 
väčšina vyhľadávacích aplikácií sa dokáže, aby šetrili elektrickú energiu, pozastaviť ak prenosný počítač beží na batérie. Počas indexovania súborov, desktopový vyhľadávací nastroj zbiera tri druhy informácií o súboroch:

* Mená súborov a adresárov
* Metadáta, ako sú napríklad titul, autori, komentáre v súboroch napr. typu MP3, PDF a JPEG
* Obsah podporovaných dokumentov

## Externé odkazy
Alb-Donau

**Alb-Donau** () je krajinský okres v spolkovej krajine Bádensko-Württembersko v Nemecku. Tento okres susedí (z juhu v smere hodinových ručičiek) s okresmi Biberach, Reutlingen, Göppingen a Heidenheim, a dvoma bavorskými okresmi Günzburg a Neu-Ulm, a s nezávislým mestským okresom mestom Ulm.

## Geografia
Okres Alb-Donau má na severe časť pohoria Švábska Jura. Cez južné územie okresu tečie rieka Dunaj od juhozápadu na severovýchod. Dunaj vstupuje do okresu pri obci Obermarchtal a opustí ho pri meste Ulm.

## Obyvateľstvo
Vývoj počtu obyvateľstva okresu Alb-Donau od roku 1973:

## Mestá a obce

## Referencie

## Externé odkazy
* Oficiálna stránka okresu Alb-Donau 

Kategória:Krajinské okresy v Nemecku
Premietanie

**Premietanie** alebo **premietnutie** alebo **projekcia** môže byť:
*zobrazovanie osvetleného predmetu optickým zariadením, pozri premietanie (fyzika) a premietanie (film)
*v geometrii: 
**zobrazenie priestorových geometrických útvarov na priemetňu (väčšinou rovinu), pozri premietanie (geometria)
**v deskriptívnej geometrii: pozri premietanie (deskriptívna geometria)

**Premietanie** alebo **premietnutie** môže byť:
*premýšľanie
*prenesene: prenášanie z jedného javu na druhý (napr. kurzu do cien)
Projekcia

**Projekcia** môže byť:
*premietanie (niektoré významy)
*v geodézii: zobrazenie
*v stavebníctve a podobne: 
**projektovanie
**projekčné oddelenie, kancelária
*v psychológii: pozri Projekcia (psychológia)
*v ekonómii: overovanie dôsledkov a možností pretvárania určitých v minulosti sformulovaných vývojových tendencií, pozri projekcia (ekonómia)
Predmet

**Predmet** alebo **objekt** môže byť:
*to, na čo sa zameriava činnosť, pozri objekt (filozofia)
*v jazykovede: druh vetného člena, pozri predmet (jazykoveda)

**Predmet** môže byť aj:
*každý hmotný jav, pozri predmet (vec)
*učebný predmet

**Objekt** môže byť aj:
*samostatne používateľný stavebný celok, stavba
*objektový jazyk
Dom kultúrnej rekreácie

náhľad|Dom kultúrnej rekreácie

**Dom kultúrnej rekreácie** v súčasnosti **hotel Sorea** je hotel v Bratislave, postavený v roku 1966 architektmi Ferdinandom Končekom, Ľubomírom Titlom a Iľjom Skočekom. V období druhej polovice 20. storočia sa do popredia dostával a zároveň sa aj najviac rozvíjal modernizmus . Modernizmus sa pokladá za veľký kultúrny zlom od renesancie a za prvý krok k svetovej kultúre .
        
Dom kultúrnej rekreácie je dôkazom toho, že aj v slovenskom prostredí sa objavili moderné tradície, ktoré v období šesťdesiatych a deväťdesiatych rokov boli ovplyvnené predovšetkým funkcionalistickým tvaroslovím . Jeho odľahčená forma, plynule splýva s okolitým prostredím a svojou hmotou a tvarom nenarúša okolie prírody, ale naopak ju dopĺňa. Bezprostredný kontakt človeka z interiéru s exteriérom je zabezpečený pomocou veľkých zasklených plôch smerujúcich so záhrad. Architekti upravili aj náročný terén, do ktorého je vhodne zakomponovaný členitý pôdorys. Pri tvorbe objektu sa nepodieľali len architekti, ale dôležitú úlohu tam zohrávajú aj diela významných slovenských umelcov.

V hoteli sa 3. augusta 1968 konalo rokovanie delegácií komunistických strán ZSSR, NDR, PĽR, MĽR, BĽR a ČSSR, na ktorom bola sformulovaná Bratislavská deklarácia. Ani tá však neodvrátila vpád vojsk Varšavskej zmluvy do Česko-Slovenska.

V súčasnosti sa objekt využíva ako priestor pre ubytovanie, oddych, rekreáciu, zábavu a upevnenie zdravia. Sídli v ňom hotel Sorea, ktorý návštevníkom ponúka ubytovanie v apartmánoch a v dvojlôžkových izbách, možnosti konferencíí v štyroch kongresových miestnostiach a salónikoch pre 198 osôb, nachádza sa tam reštaurácia, denný aperitív bar, vináreň, fitnescentrum, sauna a priestory pre masáže.

## Použitá literatúra
* MORAVČÍKOVÁ, H. (ed.) – DULLA, M. et all.: *Architektúra na Slovensku – stručné dejiny*. Bratislava, Slovart 2005, 160. ISBN 80-8085-079-8

## Referencie

Kategória:Hotely v Bratislave
Kategória:Staré Mesto (Bratislava)
Kategória:Architektúra z 1966
Prameň

**Prameň** alebo **žriedlo** môže byť:
*prirodzené vyvieranie tekutiny na povrch a príslušné miesto, pozri prameň (voda)
*hlavný, pôvodný zdroj, pôvod, príčina

**Prameň** môže byť aj:
*niečo, čo sa podobá vode prýštiacej z prameňa (napr. zväzok vlasov, vláken a podobne)
*doklad, listina, dokument, materiál, najmä ako jeden zo zdrojov získavania poznatkov pri vedeckej práci
*v textilníctve:
** hrubší zväzok vlákien vzniknutý zhrnutím pavučiny česacieho a pod. stroja
** zväzok nekonečných chemických vlákien
*časopis, pozri Prameň (časopis)
*mestská časť v juhozápadnej Nitre, pozri Prameň (Nitra)

## Pozri aj
*historický prameň
*archeologický prameň
*prameň práva
Pieta (úcta)

**Pieta** (z tal. pobožnosť, súcit) je zbožná úcta. Názov je odvodený od bohyne Piety z rímskeho  panteónu, ktorá bola symbolom  zbožnosti. Jej znakom bol bocian.

Kategória:Náboženstvo
Aristippos

**Aristippos** alebo **Aristipp** (alebo zriedkavo *Aristippus*) môže byť:
*Aristippos z Kyrény
*Aristippos mladší
Tabu (náboženstvo)

**Tabu** (z polynézs. *tapu* - posvätný, nedotknuteľný; predmet alebo bytosť, ktorého/ktorej meno sa nesmie vysloviť, aby sa neprivodilo nešťastie) je v rôznych oblastiach sveta systém magicko-náboženských a rituálnych zákazov, ktorých porušenie sa trestá nadprirodzenými silami. Tabu znamená zákaz aj ochranu tabuizovaného predmetu/organizmu/činnosti/územia. 

Kategória:Náboženstvo
Norma (sociológia)

**Norma** je súbor pravidiel správania sa v určitej situácii, ktorý definuje formy sociálnych aktivít zameraných na dosiahnutie sociálnych cieľov. 

Normy simulujú a determinujú priebeh sociálnych činov, vymedzujú systém povoleného a zakázaného. Existujú v každej kultúre. Môžu byť spísané alebo vžité. Tí, čo ich porušujú sú sankcionovaní alebo vyčlenení zo skupiny. Kvalita noriem závisí od rozvoja danej kultúry, ktorá ich vytvorila. Príklady noriem: zákony, mravy, zvyky, obyčaje, tabu.

Kategória:Sociálna psychológia
Kategória:Sociologická terminológia
Tabu

**Tabu** môže byť:
*v náboženstve: pozri tabu (náboženstvo)
*v sociológii: forma kultúrnej normy,  prísny zákaz niečoho veľmi opovrhnutiahodného či krajne nemorálneho, pozri tabu (sociológia)
*v jazykovede: skrátene jazykové tabu
*niečo neprípustné, nedotknuteľné, o čom sa nehovorí (alebo ako prídavné meno: nedotknuteľný, zakázaný)

## Pozri aj
* taboo
Turion 64

thumb|Turion 64 model MT-34
**Turion 64** je typ x86-64 procesora od spoločnosti AMD. Je to procesor prispôsobený na prevádzku s nízkym odberom elektrickej energie, je označený kódovým označením K8L. Turion 64 a Turion 64 X2 sú určené ako priama konkurencia mobilných procesorov od Intelu, najskôr Pentium M a neskôr Intel Core a Intel Core 2.

Prvé verzie boli kompatibilné so socketom 754, novšie verzie Richmond sú navrhnuté pre Socket S1. Sú vybavené 512 alebo 1024 kB vyrovnávacej pamäte typu L2, 64-bitovým jednokanálovým integrovaným pamäťovým radičom a 800 MHz zbernicou HyperTransport. Disponujú technológiou PowerNow! na úsporu elektrickej energie.

Kategória:Procesory AMD
Turbínová hala továrne AEG

náhľad|Montážna hala továrne AEG

**Montážna hala továrne AEG (Allgemeine Elektrizitäts Gesellschaft) na výrobu turbín** v Berlíne bola prvou typovo modernou továrňou, navyše výtvarne úplne doriešenou.

## Pôvod vzniku továrne
Továreň postavili v rokoch 1908-1909 podľa návrhu nemeckého architekta Petra Behrensa (1868-1940), ktorý od roku 1907 vykonával funkciu umeleckého poradcu vo *Všeobecnej elektrickej spoločnosti* (AEG). Jeho prínos sa týkal aj návrhov priemyselných budov podniku. V spolupráci s inžinierom Karlom Bernhardom bol v roku 1908 poverený úlohou navrhnúť priestor pre montáž turbín, ktorý by dovoľoval dvíhať a premiestňovať obrovské súčiastky v rôznych etapách výroby a zaistil by prístup železničným vagónom. Ďalšou požiadavkou bolo maximálne využitie prirodzeného osvetlenia.

Výsledkom bol 127 m dlhý a 25 m široký obdĺžnikový hranol ležiaci strategicky na južnom rohu továrenského komplexu pozdĺž ulíc *Huttenstrasse* a *Berlichingenstrasse*. Pôsobivá čelná fasáda bola výkladom prosperujúceho nemeckého koncernu.

## Architektonické riešenie
Stavba je zastrešená jediným oblúkom, tvoreným priehľadnou oblúkovou klenbou s mnohouholníkovým profilom. Konštrukcia zo železa a skla je na rohoch ukončená masívnymi naklonenými stenami, ktorých povrchy pripomínajúce rustikované kamenné murivo akoby popierali ich schopnosť niesť zaťaženie.

Exteriér vypovedá o významnej úlohe spoločnosti AEG v Nemecku. Architekt použil výrazové prostriedky a monumentalitu starovekého Grécka. Budova, označovaná ako *„moderný [[Partenón]]“*, odkazuje na klasické chrámy. Štítové priečelie je lemované dvoma nahor sa zužujúcimi pylónmi, s tympanónom polygonálneho tvaru, ktorý je umiestnený nad veľkou zasklenou plochou a je doňho vytesaný symbol podniku.

Nosný systém trojkĺbových oblúkov s tiahlami má výšku 25,60 m. Bočné steny sú rozčlenené pravidelným rytmom smerom dole sa zužujúcich železných výstuh.Sú tvorené kontinuálnou sklenenou plochou,ktorá je rozdelená do oddielov a ktorá spočíva na železobetónovom základe. Piliere sú podoprené priskrutkovanými oceľovými spojmi. Chrámový vzhľad tejto haly je však len chytro realizovanou ilúziou. Mohutne pôsobiace prvky fasády pozostávajú z ľahkého betónového obalu, ktorý je zachytený na oceľovej mrežovine. Sú zakončením priestoru,ale nemajú nosnú funkciu. Úzke železné pásy v špárach rohových pylónov a jemné kovové rámovanie tympanónu prezrádzajú umelecký zámer použitých prostriedkov. Interiér ,presvetlený veľkými oknami,je rýdzo funkčný.
Továreň na výrobu turbín je skvelým pokusom zjednotiť klasickú kultúru a históriu s novou realitou priemyselného obchodu a výroby.Reprezentuje uvedomelé zhmotnenie priemyslu. Vzdialená priamočiaremu návrhu z ocele a skla (typická hala 19. storočia) je umeleckým dielom.

## Použitá literatúra
* Glancey,J.: *Moderní architektura*. Praha, Albatros 2004, s.34
* Goessel,P.,Leuthäuserová,G.: *Architektura 20.století*. Taschen 2003, s.92
* Prinaová,F.: *1000 let architektury*. Slovart 2006, s.304
* Senott,S.R.: *Encyklopedia of 20th century architecture. Volume 1*. Dearborn 2004, s.17-18

## Iné projekty

Kategória:Stavby v Berlíne
Kategória:Architektúra z 1909
Turion 64 X2

right|thumb|Turion 64 X2

**Turion 64 X2** je x86-64 procesor od spoločnosti AMD. Je to dvojjadrový mobilný procesor určený ako priama konkurencia pre procesory Intel Core a Intel Core 2. Turion 64 X2 bol uvedený 17. mája 2006 po niekoľkých odkladoch. Používa socket S1 a pamäte DDR2. Disponuje virtualizačnou technológiou spoločnosti AMD a viacerými funkciami na šetrenie elektrickej energie.

Kategória:Procesory AMD
Moskva (rozlišovacia stránka)

**Moskva** môže byť:
* mesto v Rusku, pozri Moskva
* rieka v Rusku, pozri Moskva (rieka)
* označenie viacerých lodí:
** raketový krížnik triedy Atlant, pozri Moskva (raketový krížnik)
Pamätihodnosti Moskvy

## Architektonické pamiatky

### Sakrálne architektonické pamiatky
* Chrám Krista Spasiteľa (Moskva)
* Katedrála Zjavenia Pána
* Katedrála Zosnutia presvätej Bohorodičky
* Chrám Zvestovania (Moskva)
* Archanjelský chrám 
* Chrám dvanástich apoštolov 
* Chrám Vasilija Blaženého
* Chrám Ikony Matky Božej Kazanskej 
* Novodievčí kláštor
* Zvonica Ivana Veľkého
* Chrám uloženia rúcha presvätej Bohorodičky
* Chrám svätého Klementa mučeníka
* Chrám Všetkých svätých (Moskva)
* Chrám Nepoškvrneného počatia Panny Márie (Moskva)
* Kostol svätého Ľudovíta (Moskva)

### Historické architektonické pamiatky
* Červené námestie
* Moskovský kremeľ
* Gosudarstvennyj Universaľnyj Magazin
* Štátna Tretiakovská galéria
* Bieloruská železničná stanica
* Kyjevská železničná stanica
* Pavelecká železničná stanica
* Jaroslavská železničná stanica

### Súčasné architektonické pamiatky
* Moskovská štátna univerzita M. V. Lomonosova
* Mauzóleum V. I. Lenina
* Televízna veža Ostankino
* Olympijský štadión
* Lužniki
* Chodynki
* Stará olympijská dedina

### Paláce (niekdajšie usadlosti)
* Archangeľskoje
* Kolomenskoje
* Kuskovo
* Caricyno
* Palác sovietov

## Pamätníky
* Pamätník Minina a Požarského
* Cár zvonov
* Pamätník Žukova
* Víťazný oblúk
* Memoriálny komplex na Hore klaňania

## Pamätihodnosti kultúry
* Veľké divadlo
* Malé divadlo
* Moskovské umelecké akademické divadlo
* Vachtangovovo divadlo
* Múzeum A. S. Puškina
* Štátne múzeum histórie
* Ruská štátna knižnica
* Lubjanka

## Prírodné pamätihodnosti
* Vrabčie hory
* Alexandrovský park
* Izmajlovský park
* Národný park Losiny
* Botanická záhrada
* Národný park Losiny

## Zaujímavé miesta
* Výstava úspechov národného hospodárstva
* Hora klaňania
* Zoologická záhrada

## Historické centrum Moskvy
* Moskovský kremeľ
* Kitajgorod

Kategória:Moskva
AMD K8L

**AMD K8L** môže byť:
* AMD K10, jadro procesora AMD ďalšej generácie
* AMD Turion 64, Athlon 64 optimalizovaný pre mobilné zariadenia
Hrdinské mesto

Titul **hrdinské mesto** alebo **mesto-hrdina** (; ; ) bol najvyšší stupeň vyznamenania Sovietskeho zväzu. Bol udelený mestám, o ktoré počas bojov na východnom fronte prebiehali najťažšie obranné boje a ich obyvatelia a obrancovia pre ich udržanie vykonali obrovské úsilie, alebo mali významný vplyv na priebeh bojov. Titul bol tak istou obdobou osobného vyznamenania Hrdina Sovietskeho zväzu.

Celkovo bol tento titul udelený 12 mestám v ZSSR v období po skončení druhej svetovej vojny (1941 - 1945). Ocenenie malo byť ekvivalentom osobného vyznamenania Hrdina Sovietskeho zväzu. Okrem štatútu hrdinského mesta, bol mestu udelený aj Rad Lenina, Zlatá hviezda a certifikát (gramota) Prezídia Najvyššieho sovietu ZSSR. V meste bol zároveň pri tejto príležitosti postavený pomník.

Okrem tohto titulu Najvyšší soviet ZSSR udeľoval aj tzv. vyznamenanie hrdinská pevnosť. Dodnes bola takto vyznamenaná iba Brestská pevnosť na západe dnešného Bieloruska.

## Vznik titulu
Prvými mestami, ktoré boli nazvané hrdinskými mestami podľa príkazu Prezídia Najvyššieho Sovietu ZSSR zo dňa 1. mája 1945 boli Leningrad, Stalingrad, Sevastopoľ a Odesa.

Oficiálne bol názov titul uzákonený 8. mája 1965, kedy ho Prezídium Najvyššieho Sovietu ZSSR potvrdilo zákonom. V tento deň titul získali Moskva, Leningrad (v súčasnosti Petrohrad), Stalingrad (Volgograd), Kyjev, Odesa a Sevastopoľ.

## Zoznam miest s vyznamenaním

Kategória:Sovietske rady a vyznamenania
Zachariáš Zarevúcky

**Zachariáš Zarevúcky** (lat. *Zarewutius, Zarevutius*, * 1605?, Brezovica nad Torysou – † 20. február 1667, Bardejov) bol hudobný skladateľ, významný predstaviteľ európskej barokovej polyfónie. Pôsobil v Bardejove.

## Život a tvorba

Zarevúckeho skladby sú súčasťou tzv. Bardejovskej zbierky hudobnín, ktorá je od roku 1916 uložená v Széchényiho knižnici v Budapešti. Zachovalo sa deväť kompletných Zarevúckeho skladieb (motetá a magnifikaty). Ďalšie skladby (omša, ofíciá a príležitostné skladby) sa zachovali vo fragmentoch alebo v podobe správ o ich existencii.

## Nahrávky
* Bratislava Camerata: *Zacharias Zarewutius: Magnificats & Motets* (Jan Rozehnal - Choirmaster), label: Koch Disco, 1997.

## Externé odkazy
*Základné info o Z. Zarewutiovi v nemčine

Kategória:Narodenia v 1605
Kategória:Úmrtia v 1667
Kategória:Slovenskí hudobní skladatelia
Kategória:Osobnosti z Brezovice (okres Sabinov)
Kategória:Slovenskí organisti
Biberach (krajinský okres)

**Biberach** () je krajinský okres v spolkovej krajine Bádensko-Württembersko v Nemecku. Tento okres susedí (z juhu v smere hodinových ručičiek) s okresmi Ravensburg, Sigmaringen, Reutlingen a Alb-Donau, a dvoma bavorskými okresmi Neu-Ulm a Unterallgäu, a s nezávislým mestským okresom mestom Memmingen.

## Geografia
Okres leží v kopcovitej krajine medzi riekami Dunaj a Iller. Dunaj križuje okres v jeho najzápadnejšej časti a tečie smerom z juhu na sever. Iller tvorí východnú hranicu okresu. Ďalšou riekou je Riß, pravý prítok Dunaja, križuje okres z juhu na severu.

Federsee je jazierko na juhozápade okresu. Jeho rozloha je len 1,4 km², ale je známe pre neolitické nálezy a vzácne vtáctvo.

## Obyvateľstvo
Vývoj počtu obyvateľstva okresu Biberach od roku 1973:

## Mestá a obce

## Referencie

## Externé odkazy
* Oficiálna stránka okresu Biberach 

Kategória:Krajinské okresy v Nemecku
Dvorana Vysokej školy múzických umení

náhľad|Areál VŠMÚ

**Dvorana Vysokej školy múzických umení** je dostavba časti areálu VŠMU na Zochovej ulici v Bratislave. Pod projekt sa podpísal autorský kolektív ateliéru BKU (Michal Bogár, Ľubomír Králik a Ľudovít Urban). Slúži pre tanečný projekt *Ateliér pohybu DVORANA*.

## Časová línia
* 2003 – Štúdia, Projekt
* 2004 – Realizácia

## Urbanistické riešenie
Objem Dvorany sa nachádza vo vnútrobloku uzavretom pôvodným objektom VŠMU a novostavbou Filmovej a Televíznej fakulty VŠMU a neprejavuje sa vo výzore okolia prístupného pre verejnosť.

## Architektonické, funkčné a dispozičné riešenie
### Architektúra
Vstup do časti Dvorany je z hlavného vstupu do objektu. Celé komunikačné napojenie Dvorany je riešené z hlavného schodiska pôvodného objektu. Schodisko sa otvára a spolu s uvoľneným objemom dostavby vytvára veľkorysejší priestor, pričom sa obidva objekty vzájomne prepájajú. Povrchové úpravy fasád, omietky, kov (hliník rámov okenných otvorov a žalúzií) sklo boli navrhnuté s použitím tlmenej farebnosti v zmysle odporúčaní pamiatkovej správy a doplnených dreveným obkladom plátku strechy baletnej sály.

### Interiéry
Vo veľkej miere sa uplatnil princíp a prvky stavebného interiéru. Jednotlivé prevádzky boli odlíšené podľa zvukovo-akustických a svetelných potrieb a funkčného využitia.

### Exteriéry
Sú príbuzné riešeniu Filmovej a Televíznej fakulty. Prevádzka si vyžiadala úpravu a doplnenie rampy. Koncepcie múrikov ako žardiniér s popínavou zeleňou prispela k akcentovaniu výškového predelu. Dlažba dvoru ostala v zmysle Filmovej a televíznej fakulty.

### Dispozičné riešenie
* 1. nadzemné podlažie – koncertná sála, šatňa, café, sklady
* 2. nadzemné podlažie – kancelárie, sklad
* 3. nadzemné podlažie – strojovňa ÚK, elektrorozvodňa, sklad
* 4. nadzemné podlažie – baletná sála, šatne

## Externé odkazy
* Vysoká škola múzických umení, Bratislava
* Ateliér pohybu DVORANA 
* Architektonický ateliér BKU

Kategória:Stavby v Bratislave
Kategória:Staré Mesto (Bratislava)
Znak Moskvy

thumb|Znak Moskvy.

**Znak Moskvy** v súlade so zákonom mesta Moskva zo dňa 11. júna 2003 č. 39 *O erbe mesta Moskva* moskovský tvorí tmavočervený heraldický štvorec v dolnej časti zaoblený a v strede špicatý. Na erbe je vyobrazený jazdec - svätý Juraj Drakobijec - v striebornom brnení s modrým plášťom na striebornom koni so striebornou hrivou ako zlatou kopijou poráža čierneho draka.

## Pozri aj
* Vlajka Moskvy
* Hymna Moskvy

Moskva
Kategória:Moskva
Vlajka Moskvy

250px|thumb|Vlajka Moskvy.
**Vlajka Moskvy** podľa zákona č. 38 zo dňa 11. júna 2003 predstavuje tmavočervenú pravouhlú vlajku v pomere 2 : 3 s obojstrannýou ilustráciou základného znaku erbu Moskvy - svätým Jurajom Drakobijcom na koni, porážajúcim kopijou draka, ktorý je umiestnený v strede. Znak Moskvy na vlajke zaberá 2/5 dĺžky vlajky Moskvy.

## Pozri aj
* Znak Moskvy
* Hymna Moskvy

Moskva
Kategória:Moskva
Produkt (ekonómia)

**Produkt** alebo **produkcia** alebo **output** je v ekonomickej teórii, národnom účtovníctve a ekonometrii súhrn výsledkov výrobnej činnosti, t. j. výrobkov a služieb vytvorených alebo poskytnutých určitou výrobnou alebo územnou jednotkou (najčastejšie štátu) za určitý časový úsek.  

Uvádza sa buď bez odpočítania medzispotreby, t.j. podľa vyššie uvedenej definície (v ESA 95 sa to volá produkcia - angl. output), alebo po odpočítaní medzispotreby (v ESA 95 a literatúre sa to volá hrubá pridaná hodnota alebo po ďalších menších úpravách hrubý domáci produkt či hrubý národný dôchodok).

Zaužívaná značka je Q alebo (najmä po odpočítaní medzispotreby) Y.

Kategória:Výroba
Kategória:Makroekonómia
Böblingen (krajinský okres)

**Böblingen** () je krajinský okres uprostred spolkovej krajiny Bádensko-Württembersko v Nemecku. Tento okres susedí (zo západu v smere hodinových ručičiek) s okresmi Calw, Enz, Ludwigsburg, mestským okresom mestom Stuttgart a okresmi Esslingen, Reutlingen a Tübingen.

## Geografia
Do časti okresu Böblingen zasahuje výbežok pohoria Schwarzwald, vo východnej časti sa rozkladá Schönbuch. Na území okresu sa nevyskytujú žiadne väčšie rieky. Pramení tu menšia rieka Aich pri meste Holzgerlingen. Tu existujúce všetky menšie toky ústia všetky do rieky Neckar alebo do Enz.

## Obyvateľstvo
Vývoj počtu obyvateľstva okresu Böblingen od roku 1973:

## Mestá a obce

## Referencie

## Externé odkazy
* Oficiálna stránka okresu Böblingen  

Kategória:Krajinské okresy v Nemecku
Hymna Moskvy

**Hymna Moskvy** je hudobné dielo, pochádzajúce z pera I. O. Dunajevského, ktorý ju zložil na verše básne **Moja Moskva** (Моя Москва) od S. I. Agranjana. Hudbu skomponoval Isaak Osipovič Dunajevskij v roku 1941.

Россия — священная наша держава,

Россия — любимая наша страна.

Могучая воля, великая слава —

Твоё достоянье на все времена!

*Припев*:

Славься, Отечество наше свободное,

Братских народов союз вековой,

Предками данная мудрость народная!

Славься, страна! Мы гордимся тобой!

От южных морей до полярного края

Раскинулись наши леса и поля.

Одна ты на свете! Одна ты такая —

Хранимая Богом родная земля!

*Припев*

Широкий простор для мечты и для жизни

Грядущие нам открывают года.

Нам силу даёт наша верность Отчизне.

Так было, так есть и так будет всегда!

*Припев*

## Pozri aj
* Znak Moskvy
* Vlajka Moskvy

Moskva
Kategória:Moskva
Output

**Output** alebo **výstup** môže byť:
*všeobecne: to, čo vychádza zo systému alebo procesu (spravidla po nejakých zmenách)
*v ekonómii: 
**akýkoľvek výsledok výrobného procesu, v ktorom dochádza k spotrebe inputov (faktorov produkcie), pozri output (výsledok výroby) 
**celková produkcia výrobnej alebo územnej jednotky, pozri produkt (ekonómia)
*v informatike: 
**výstupné údaje, výstupná informácia
**výtlačok
**časť zariadenia počítača umožňujúca vydanie spracovaných údajov používateľovi
Alitalia

**Alitalia – Società Aerea Italiana S.p.A** (doslova: *Alitalia – Talianska letecká spoločnosť*), vystupovala pod značkou **Alitalia**, bola taliansky národný letecký dopravca. Názov spoločnosti je slovnou hračkou, pričom *Ali* znamená krídla, *Italia* je Taliansko. Alitalia sídla v meste Fiumicino v metropolitnej oblasti Ríma. Hlavnou základňou dopravcu bolo Letisko Leonarda da Vinci-Fiumicino v Ríme. Na regionálnych linkách spoločnosť lietala pod značkou Alitalia CityLiner.

Pôvodná *Alitalia – Linee Aeree Italiane S.p.A* vznikla 16. septembra 1946 pod názvom *Aerolinee Italiane Internazionali* (doslova: *Talianske medzinárodné aerolínie*) na základe anglo-talianskej dohody, pričom spoločnosť financovala talianska vláda a dopravca British European Airways. Spoločnosť Alitalia začala svoju činnosť 5. mája 1947. Inauguračný let dopravcu sa uskutočnil z Turína do Catanie a Ríma lietadlom Fiat G.12, ktoré pilotoval Virginio Reinero. Dňa 31. októbra 1957 sa Alitalia spojila s Linee Aeree Italiane, čím vznikla *Alitalia – Linee Aeree Italiane*. Od roku 2001 bola Alitalia členom aliancie leteckých spoločností SkyTeam. Dňa 19. septembra 2008 pôvodná Alitalia zbankrotovala, ale v januári 2009 začala svoju činnosť „nová“ *Alitalia – Compagnia Aerea Italiana S.p.A.*, ktorá sa v roku 2015 zreorganizovala do dnešnej spoločnosti. Od 17. marca 2020 je dopravca v úplnom vlastníctve talianskej vlády. Dňa 10. októbra 2020 talianska vláda podpísala dekrét, ktorým sa umožnila reorganizácia spoločnosti pod názov *Alitalia – Italia Trasporto Aereo S.p.A.*. Po mnohých finančných problémoch, ktoré boli ešte viac prehĺbené pandémiou Covid-19, nakoniec ukončila Alitalia svoju prevádzku 15. októbra 2021. Veľkú časť flotili, letiskových slotov a zamestnancov prevzala nová štátna spoločnosť Italia Transporto Areo (ITA).

## Destinácie
Alitalia v lietala do 100 pravidelných a sezónnych destinácií v Európe, Ázii, Afrike, Severnej a Južnej Amerike.

### Codeshare
Alitalia mala tzv. codeshare dohodu a prevádzkovala spoločné lety so spoločnosťami: 

## Flotila
[thumb|Turistická trieda na palube [Airbus A320#A319|Airbusu A319-100 spoločnosti Alitalia]]
thumb|Občerstvenie podávané v turistickej triede počas letu Toronto-Pearson – Rím-Fiumicino

### Bývalá flotila
Flotila spoločnosti Alitalia pozostávala v novembri 2020 z nasledujúcich lietadiel:




## Referencie

## Iné projekty

## Externé odkazy
* Oficiálna stránka 

## Zdroj

Kategória:Letecké spoločnosti Talianska
Kategória:Podniky založené v 1999
Bodensee (krajinský okres)

**Bodensee** () je krajinský okres na juhovýchode spolkovej krajiny Bádensko-Württembersko v Nemecku. Tento okres susedí (zo západu v smere hodinových ručičiek) s okresmi Konstanz, Sigmaringen, Ravensburg a s bavorským okresom Lindau. Na juhu tvorí hranicu so Švajčiarskom a Rakúskom Bodamské jazero. 

## Geografia
Okres leží na severnom brehu Bodamského jazera (), po ktorom je tento okres pomenovaný. Krajinu okresu tvoria pahorkatiny nazývane *Oberschwabisches Hügelland* a *Westallgauer Hügelland*, a ako už meno naznačuje je to väčšinou kopcovitá krajina.

## Obyvateľstvo
Vývoj počtu obyvateľstva okresu Bodensee od roku 1973:

## Mestá a obce

## Referencie

## Externé odkazy
* Oficiálna stránka okresu Bodensee 

Kategória:Krajinské okresy v Nemecku
Ľubomír Králik

**Ing. arch. Ľubomír Králik** (* 18. august 1961, Čadca) je architekt a člen Spolku architektov Slovenska.

## Štúdium
Absolvoval Fakultu architektúry Slovenskej technickej univerzity v roku 1984 na Katedre urbanizmu.

## Začiatky
* *Urbion* – spolupráca s Jánom Kodoňom a Sidóniou Gáborovou – odišiel 1989

## Tvorba pred BKU
1986
ŠTÁTNE DIVADLO KOŠICE – Ondriaš, Králik, Králiková, Závodná, Závodný; celoštátna anonymná súťaž – tretia cena

NÁRODNÉ DIVADLO TOKYO, JAPONSKO Majchrák, Literáková, Vavrica, Kodoň. Králik medzinárodná anonymná súťaž

HORNÉ PRŠANY – Králik vnútropodniková súťaž – prvá cena

DIPLOM MV SSR Králik grafická súťaž – prvá cena

LÍŠČiE ÚDOLIE – Kodoň, Gáborová, Králik urbanisticko-archltektonická štúdia

1987
PLAYHOUSE IN AMSTERDAM, HOLANDSKO' Kodoň, Králik, Heger; medzinárodná súťaž OISTAT

VEĽ-KÉ KAPUŠANY' Králik vnútropodniková súťaž – prvá cena

PRIEVIDZA – CENTRUM' Králik, Haviar vnútropodniková súťaž – druhá cena

PRIEVOZ – OBYTNÁ ŠTVRŤ' Kodoň, Gáborová, Králik; urbanlstlcká štúdia

PREDNÁDRAŽNÝ PRIESTOR – KOŠICE' Kodoň, Gáborová, Králik; súťaž ZSA

1988
BIRMINGHAM. Kodoň, Králik medzinárodná súťaž

STANICA V BRATISLAVE' Zibrín, Králik, Jágerský, Kolomijec, Lamačka; anonymná súťaž – štvrtá cena

MODRA – Králik; vnútropodniková súťaž – druhá cena

REANIMÁCIA HRADNÉHO VRCHU – BRATISLAVA. Králik, Havrilla; urbanistická štúdia

KOMÁRNO – Kodoň, Gáborová, Králik vnútropodniková sú/až – tretia cena

1989
MILWAUKEE, USA – Jágerský, Kodoň, Králik medzinárodná súťaž

NOVÉ HLAVNÉ MESTO A VLÁDNA ŠTVRŤ ST. PÖLTEN – Kalesný, Králik, Mihálik, Žitňanský medzinárodná súťaž

PEŠIA ZÓNA – PIEŠŤANY – Gáborová, Králik súťaž ZSA – prvá cena

SLUŠOVICE – OBYTNÁ ŠTVRŤ – Králik, Ondriaš, Sádovský, Závodný urbanisticko-architektonická štúdia

1990
MESTSKÝ BLOK – STOCKERAU, RAKÚSKO' Bogár, Králik, Urban & K.G. Musil urbanisticko-architektonická štúdia

ŠTÁTNY ZNAK ČSFR' Bogár, Králik, Urban grafický návrh (iniciatívny poslanecký návrh)

STREDNÁ HOTELOVÁ ŠKOLA – VILLACH, RAKÚSKO' Králik, Urban & K.G. Musil architektonická súťaž

## Zdroje
* Moravčíková, H.; Architekti BKU, Bratislava 1995
* rozhovor s autorom

## Externé odkazy
* Architektonický ateliér BKU

Kategória:Slovenskí architekti
Kategória:Osobnosti z Čadce
Kategória:Absolventi Fakulty architektúry Slovenskej technickej univerzity v Bratislave
Bodensee

**Bodensee** môže byť:

* Bodamské jazero
* jazero v Štajersku, pozri Bodensee (Štajersko)
* obec v Nemecku, pozri Bodensee (Göttingen)
* okres v Nemecku, pozri Bodensee (krajinský okres)
* európsky región, pozri Bodensee (región)
* meno vzducholode:
** LZ 120
** Zeppelin NT
Pieta

**Pieta** môže byť:

* zbožná úcta, pozri pieta (úcta)
* rímska bohyňa, pozri Pieta (bohyňa) 
* zobrazenie trúchliacej Panny Márie s Kristovým telom po zložení z kríža, pozri pieta (umenie)
* obraz španielskeho maliara José de Ribera, pozri Pieta (Ribera)

## Pozri aj
*Pietà (mesto na Malte)
Ľudovít Urban

Ing. arch. **Ľudovít Urban** (* 18. február 1960, Košice) je slovenský architekt a člen Spolku architektov Slovenska. Je zakladateľom a šéfom *Ateliéru Urban*.

## Štúdium
Absolvoval Fakultu architektúry Slovenskej technickej univerzity v roku 1984 na Katedre typológie obytných a občianskych stavieb.

## Tvorba
* *1984 – 1990* – Štátny projektový a typizačný ústav ŠPTÚ – ateliér 07 pod vedením Ľubomíra Titla

### Tvorivý tandem (1988 – 1990)
* Spolupráca s Michalom Bogárom. Spojil ich postoj k prostej forme a obdiv k špičkovému neomodernizmu. 
* Spolu s M. Frecerom a V. Husákom stáli za urbanistickým projektom pre Obchodnú ulicu v Bratislave.
* Bol im blízky tvorivý prístup holandskej skupiny OMA.

## Tvorba pod BKU
* 1984 – *Novostavba SND v Bratislave* – Bauer, Kusý Paňák a Šutek, spolupráca na projekte: Urban, projekt
* 1986 – *[[Štátne divadlo Košice]]* – Urban, Vitko architektonická súťaž
* 1986 – *Obytný dom*, Pribinova, Bratislava – Urban, architektonická štúdia
* 1987 – *Rekreačné stredisko Tesla*, Piešťany – Urban, architektonická súťaž
* 1987 – *Playhouse in Amsterdam*, Holandsko – Urban, Závodná, Závodný, Závodný medzinárodná súťaž OIST AT
* 1988 – Začiatok spolupráce s Michalom Bogárom
* 1988 – *Rodinný dom*, Svätý Jur – Bogár, Urban štúdia, projekt, realizácia
* 1988 – *[[Nesabar]]* – festivalové mesto, Bulharsko – Jankovič, Urban; medzinár. tvorivý seminár IFYA
* 1989 – *Nové hlasné mesto a vládna štvrť*, Sankt Pölten, Rakúsko – Bogár, Fischer, Fischerová, Urban; medzinárodná súťaž – 1. odmena
* 1989 – *Budova Slovenskej poisťovne a sporiteľne*, Bratislava – Černý, Urban, Vitko architektonická štúdia
* 1989 – *Obchodná ulica – [[Krásna Ves (Bratislava)|Krásna Ves]]*, Bratislava  – Bogár, Frecer, Husák, Urban urbanisticko-architektonická štúdia
* 1989 – *Mestský blok* – Mickiewiczova ul., Bratislava – Bogár, Husák, Urban urbanisticko-architektonická štúdia
* 1989 – *Nábytok pre firmu Kysuca Čadca* – Bogár, Urban; štúdia, vykonávací projekt a prototyp, zlatá medaila brnianskych veľtrhov
* 1989 – *Skyros*, Grécko – Urban; medzinárodný seminár IFYA
* 1989 – Areál voľného času, Bratislava – Bogár, Husák, Králiková, Urban; architektonická štúdia prestavby Hurbanových kasární
* 1990 – *Mestský blok* – Mickiewiczova ul., Bratislava – Bogár, Husák, Králiková, Urban objemová a zastavovacia štúdia
* 1990 – *Mestský blok* – Stockerau, Rakúsko – Bogár, Králik, Urban & K.G. Musil urbanisticko-architektonická štúdia
* 1990 – *Štátny znak ČSFR* – Bogár, Králik, Urban grafický návrh (iniciatívny poslanecký návrh)
* 1990 – Stredná hotelová škola – Villach, Rakúsko – Králik, Urban & K.G. Musil archltektonlcká súťaž

## Povedali o ňom
* „Je najracionálnejším elementom dnešného tria.“ – Henrieta H. Moravčíková

## Externé odkazy
* Architektonický ateliér BKU

## Zdroje
* Moravčíková, H.; Architekti BKU, Bratislava 1995

Kategória:Slovenskí architekti
Kategória:Absolventi Fakulty architektúry Slovenskej technickej univerzity v Bratislave
Kategória:Osobnosti z Košíc
Breisgau-Hochschwarzwald

**Breisgau-Hochschwarzwald** () je krajinský okres na juhu spolkovej krajiny Bádensko-Württembersko v Nemecku. Tento okres susedí s okresmi Emmendingen, Schwarzwald-Baar, Waldshut, Lörrach a s francúzskym departementom Haut-Rhin. Okresom je obklopený nezávislý mestský okres, mesto Freiburg.

## Geografia
Breisgau Hochschwarzwald je okres ktorý ponúka najmenej tri hlavné scenérie:

# nížinná krajina v povodí rieky Rýn (*Oberrheinebene*) s pohorím Kaiserstuhl a oblasťami *Tuniberg , Breisgau* a *Markgraflerland* 
# svahy pohoria Schwarzwald, s lesnými údoliami k rieke Rýn, ako *Glottertal, Dreisamtal, Hollental* a *Munstertal* 
# vyššie horské vrchy Schwarzwaldu (*Hochschwarzwald*), vrátane najvyššej hory tohto pohoria Feldbergu (1 493 m)

Okres Breisgau-Hochschwarzwald je turisticky zaujímavá oblasť. Charakteristické pre tento okres sú víno a lesy.

## Obyvateľstvo
Vývoj počtu obyvateľstva okresu Breisgau-Hochschwarzwald od roku 1973:

## Mestá a obce

## Referencie

## Externé odkazy
* Oficiálna stránka okresu Breisgau-Hochschwarzwald 

Kategória:Krajinské okresy v Nemecku
Kvapalinové chladenie (elektronika)

**Kvapalinové chladenie** je chladenie, pri ktorom sa ako médium na odvod tepla od chladenej súčiastky používa kvapalina.

Skladá sa z nasledujúcich súčastí:
*výmenník tepla
*chladiaca kvapalina
* vyrovnávacia nádoba
* rúrkové rozvody
*čerpadlo
* primárny a sekundárny tepelný výmenník  

Vo všeobecnosti má vyššiu účinnosť ako vzduchové. Avšak je nutné tiež zabezpečiť vzduchové chladenie pre sekundárny výmenník tepla. Tento spôsob chladenia je vhodný na použitie v počítačoch, kde je nutné odoberať teplo z veľmi malých plôch. Jednou z jeho výhod je, že je možné teplo jednoducho odvádzať mimo priestor kde sa chladená súčiastka nachádza takmer bez vyžarovania do okolia.

Kategória:Chladenie
Kategória:Elektronika
Oceanborn

***Oceanborn*** je druhý štúdiový album Nightwish, vydaný v októbri 1998. Oceanborn je jeden z temnejších albumov, kde sa objavuje aj drsný mužský vokál Tapio Wilska v piesňach ako „The Pharaoh Sails To Orion“ a „Devil & the Deep Dark Ocean“.

Väčšia časť albumu má fantasticko-epický charakter v piesňach ako „Swanheart“ a „Walking In The Air“, niektoré piesne majú náboženský charakter, napr. „Gethsemane“. Piesne doplňujú skladby s divadelným nádychom ako „Devil & the Deep Dark Ocean“.

## Zoznam skladieb
# „Stargazers“ – 4:28
# „Gethsemane“ – 5:22
# „Devil & the Deep Dark Ocean“ – 4:46
# „Sacrament of Wilderness“ – 4:12
# „Passion and the Opera“  – 4:50
# „Swanheart“  – 4:44
# „Moondance“  – 3:31
# „The Riddler“  – 5:16
# „The Pharaoh Sails to Orion“ – 6:26
# „Walking in the Air“  – 5:31
# „Sleeping Sun (Four Ballads of the Eclipse)“ (bonus track)  – 4:05
# „Nightquest“ (japonský bonus track)  – 4:16

## Výroba albumu
### Nightwish
*Tarja Turunen - vokály
*Emppu Vuorinen - gitara
*Sami Vänskä - basgitara
*Tuomas Holopainen - klávesy
*Jukka Nevalainen - bicie
*Tapio Wilska - vokály v skladbách „Devil & the Deep Dark Ocean“ a „The Pharaoh Sails to Orion“

### Spolupracovali
*Esa Lehtinen - flauta
*Plamen Dimov - husle
*Kaisli Kaivola - husle
*Markku Palola - viola
*Erkki Hirvikangas - violončelo

Kategória:Albumy Nightwish
Kategória:Hudobné albumy z 1998
Vektorový procesor

**Vektorový procesor** () je procesor navrhnutý tak, aby dokázal robiť matematické operácie nad celou množinou čísel v tom istom čase. Je opakom skalárneho procesora, ktorý vykonáva jednu operáciu s jedným číslom v tom istom čase. Zrodili sa pri návrhoch superpočítačov, kde našli aj svoje prvotné uplatnenie v 80. a 90. rokoch. Dnes sa využívajú úplne bežne napríklad ako GPU grafických kariet počítačov.

V súčasnosti je už veľmi zložité stanoviť hranicu medzi skalárnymi a vektorovými procesormi. Ako príklad možno uviesť inštrukčnú sadu SSE alebo procesor CELL, ktorý ma niekoľko skalárnych a 8 vektorových jadier.

## Externé odkazy
* Procesor CELL
* http://cell.scei.co.jp/index_e.html 
* SSE

Kategória:Mikroprocesory
COOP Himmelb(l)au

[thumb|right|[UFA Kristallpalast, Drážďany]]
[thumb|[Gasometer (Viedeň)|Gasometer vo Viedni]]
[thumb|right| [Groningen (mesto v Holandsku)|Groningenské múzeum, v Holandsku]]
[thumb|right|''Arteplage'' in [Biel/Bienne, Švajčiarsko Expo.02]]

**COOP Himmelb(l)au** je rakúska skupina založená roku 1968, ktorá sa zaoberá architektúrou, urbanizmom a dizajnom v štýle dekonštruktivizmu

## Tvorivý manifest

Chceme architektúru, ktorá má viac! Architektúru, ktorá krváca, ktorá vysiluje, ktorá sa hoci aj láme. Architektúru, ktorá svieti, pichá a ktorá sa rozpína až do prasknutia. Architektúra musí byť priepastná, ohnivá, hladká, tvrdá, hranatá, surová, okrúhla, farebná, obscénna, nemravná, snová, vlhká, suchá a srdcervúca. Ak má byť studená, tak potom ako blok ľadu. Keď je horúca, potom je horúca ako plameň. Architektúra musí horieť.

## Stručné dejiny

COOP Himmelb(l)au založili roku 1968 vo Viedni v Rakúsku páni Wolf D. Prix a Helmut Swiczinski. Tretím členom bol Rainer M. Holzer, ktorý však skupinu po troch rokoch opustil. Spočiatku sa skupina zaoberala experimentálnou architektúrou, napríklad pneumatické priestorové koncepcie (projekt pohyblivého nafukovacieho obytného oblaku v rokoch 1968-1972) 
Prechod k svojráznemu výrazu začal stavbou Reiss Baru vo Viedni roku 1977. Od tej doby sa radia k zástupcom a priekopníkom dekonštruktivizmu, rovnako ako Zaha Hadid, či Gunther Behnisch. V roku 1988 vznikla dcérska kancelária v Los Angeles v USA

## Typické tvarosloné prvky

Otvorená geometria, šikmé zasklenia, zalomené rúry vystupujúce z fasády, špicaté a kľukaté formy na pohľadoch, prieniky masívnych betónových prvkov a ľahkých sklených hmôt, snaha o prelínanie interiéru a exteriéru.

## Tvorba
*UFA Kristallpalast, Drážďany, Nemecko 1993-1998
*Továreň Funder, St. Veit/Glan, Rakúsko, 1988-1989
*Nadstavba strechy na Falkestrasse, Viedeň, Rakúsko, 1983/1987-1988
*Arkon art museum, Ohio, USA 2001-2007 
*BMW Welt, Mníchov, Nemecko 2001-2007
*Výskumné centrum Seibersdorf, Rakúsko, 1993-1995
*Vila Soravia, Millstatt, Rakúsko, 2001-2006

## Iné projekty

## Zdroje
*http://www.coop-himmelblau.at/
*http://kunst.gymszbad.de/zab2006/ts-2/olympia/coop-himmelblau/coop-himmelblau.htm
**Baumeister / 1999 / 1* 
**Frank Werner: Die Architektur von COOP Himmelb(l)au, Birkhäuser-Verlag fur Architektur, Basel, Švajčiarsko*

Kategória:Architektonické firmy
Kategória:Rakúski architekti
Kategória:Dekonštruktivizmus